טור דה פראנס 2023
מסלול וקטעים

בינואר 2022 הודיע ארגון Amaury Sport כי חבל הבסקים בספרד יארח את הגראנד דפארט (Grand Départ), הקטע הראשון, בבילבאו. זו הייתה הפעם השנייה שחבל הבסקים מארח את תחילת הטור, לאחר שסן סבסטיאן עשתה זאת ב-1992. באוקטובר 2022 הוכרז המסלול המלא.
המירוץ החל בבילבאו, ליד מוזיאון גוגנהיים, לפני המעבר לצרפת בקטע 3. לאחר שני שלבים בהרי הפירנאים חזר הטור חזר לפוי דה דום לראשונה מאז 1988. לאחר יום המנוחה הראשון יחצה הטור את המאסיף סנטרל אל הרי האלפים, כאשר שלב 13 ביום הבסטיליה יסתיים בסיום פסגה בקול דו גראן קולומבייר. סיום פסגה נוסף יגיע שני קטעים מאוחר יותר, הפעם בסן-ז'רווה-לה-בה. לאחר מרוץ נגד השעון בשלב 16, קטע 17 יכלול את הטיפוס הגדול ביותר, עם למעלה מ-5,000 מטרים טיפוס מצטבר בדרך לקורשבל. שני שלבי מעבר יובילו ליום הלפני אחרון, שיסתיים בלה מארקשטיין שבהרי הווז', לפני העברה של 500 קילומטרים לקטע הגמר החגיגי בפריז.
השבוע הראשון של הטור תואר על ידי רוכבים כקשה ביותר, כיוון שכלל קטעים גבעיים והרריים, בניגוד למקובל בשבוע הראשון של הטור שבו נכללים בדרך כלל קטעים מישוריים. באופן כללי, המסלול נחשב טוב למטפסים, כאשר אורך המרוץ היחיד נגד השעון הוא 22.4 קילומטרים בלבד.
| קטע | תאריך | מסלול | מרחק | סוג | מנצח | מקור |
| --- | --- | --- | --- | --- | --- | --- |
| 1 | 1 ביולי | בילבאו (ספרד) | 182 קילומטר |  קטע גבעי | הממלכה המאוחדת אדם ייטס |  |
| 2 | 2 ביולי | ויטוריה לסן סבסטיאן (ספרד) | 209 קילומטר |  קטע גבעי | צרפת ויקטור לפיי |  |
| 3 | 3 ביולי | אמורבייטה-אטקאנו (ספרד) לבאיון | 193.5 קילומטר |  קטע מישורי | בלגיה יספר פיליפסן |  |
| 4 | 4 ביולי | דאקס לנוגארו | 182 קילומטר |  קטע מישורי | בלגיה יספר פיליפסן |  |
| 5 | 5 ביולי | פו ללארנס | 163 קילומטר |  קטע הררי | אוסטרליה ג'יי הינדלי |  |
| 6 | 6 ביולי | טארב לקוטרה | 145 קילומטר |  קטע הררי | סלובניה טאדיי פוגאצ'אר |  |
| 7 | 7 ביולי | מונט-דה-מארסן לבורדו | 170 קילומטר |  קטע מישורי | בלגיה יספר פיליפסן |  |
| 8 | 8 ביולי | ליבורן ללימוז' | 201 קילומטר |  קטע גבעי | דנמרק מאדס פדרסן |  |
| 9 | 9 ביולי | סן-לאונרד-דה-נובלה לפוי דה דום | 182.5 קילומטר |  קטע הררי | קנדה מייקל וודס |  |
|  | 10 ביולי | קלרמון-פראן | יום מנוחה | יום מנוחה | יום מנוחה |  |
| 10 | 11 ביולי | וולקניה לאיסוואר | 167.5 קילומטר |  קטע גבעי | ספרד פייו בילבאו |  |
| 11 | 12 ביולי | קלרמון-פראן למולן | 180 קילומטר |  קטע מישורי | בלגיה יספר פיליפסן |  |
| 12 | 13 ביולי | רואן לבלוויל-אן-בוז'לה | 169 קילומטר |  קטע גבעי | ספרד יון איסאגירה |  |
| 13 | 14 ביולי | שאטילון-סור-שאלארון לגראן קולומבייר | 138 קילומטר |  קטע הררי | פולין מיכל קוויאטקובסקי |  |
| 14 | 15 ביולי | אנמאס למורזין | 152 קילומטר |  קטע הררי | ספרד קרלוס רודריגס |  |
| 15 | 16 ביולי | לה ז'ה לסן-ז'רווה-לה-בה | 179 קילומטר |  קטע הררי | הולנד ואוט פולס |  |
|  | 17 ביולי | סן-ז'רווה-לה-בה | יום מנוחה | יום מנוחה | יום מנוחה |  |
| 16 | 18 ביולי | פאסי לקובלו | 22.4 קילומטר |  מרוץ אישי נגד השעון | דנמרק יונאס וינגגור |  |
| 17 | 19 ביולי | סן-ז'רווה-לה-בה לקורשבל | 166 קילומטר |  קטע הררי | אוסטריה פליקס גאל |  |
| 18 | 20 ביולי | מוטייה לבורק-אן-ברס | 185 קילומטר |  קטע גבעי | דנמרק קספר אסגרן |  |
| 19 | 21 ביולי | מווארה-אן-מוטאן לפוליני | 173 קילומטר |  קטע מישורי | סלובניה מאטיי מוחוריץ' |  |
| 20 | 22 ביולי | בלפור ללה מארקשטיין | 133.5 קילומטר |  קטע הררי | סלובניה טאדיי פוגאצ'אר |  |
| 21 | 23 ביולי | סן-קוונטין-אן-איבלין לפריז (שאנז אליזה) | 115 קילומטר |  קטע מישורי | בלגיה ג'ורדי מיוס |  |
| סה"כ | סה"כ | סה"כ | 3,404 קילומטרים | 3,404 קילומטרים | 3,404 קילומטרים | 3,404 קילומטרים |